Aalborg Pirates har i den grad været inde i en god stime, hvor de har vundet gang på gang. Det blev dog ikke fire på stribe, da de i dag måtte se sig slået i Vojens, hvor de spillede mod SønderjyskE. Kombinationen af et underbemandet hold med kun fem af de normale førsteholdsbacks til rådighed og en række udvisninger, gjorde det svært for piraterne. SønderjyskE løb derfor med sejren 3-1. Aalborg Pirates er dog fortsat på tredjepladsen, men det kan ændres, hvis Frederikshavn senere i dag, søndag, vinder over Odense på udebane.

Opsummering:
Piraterne tabte søndagens udekamp mod SønderjyskE 3-1.